**Иске Суыксу авыл җирлеге башлыгы отчеты.**

**Хөрмәтле авылдашлар, чакырылган кунаклар!**

**Бүгенге җыелышта** Иске Суыксу авыл Советының 2014 елдагы эшчәнлеге белән таныштырып китәм. Белгәнегезчә, Иске Суыксу авыл җирлеге - 2 авылны — Иске Суыксу һәм Яңа Суыксуны берләштерә, даими яшәүчеләр саны - 1320 кеше. пропискада– 1512 кеше исәпләнә. Кеше яши торган йортлар саны – 509, 141 буш йорт бар. Барлык йортларга диярлек су, газ, телефон кергән, халык өчен бу бик уңайлы. Территориясе 4715 гектар җир били. Авыл җирлегендә “Ак Барс Буинск”, агрофирмасы, НПС “Студенец” нефть кудыру станциясе, барлыгы 8 шәхси кибет һәм 1 кафе, ФАП, почта элемтәсе бүлеге, мәдәният йорты, гомуми урта белем бирү мәктәбе бар. 4 мәчет эшләп тора.

**Авыл җирлеге** территориясендә 2 сугыш ветераны, 9 кеше- Әфганистанда булучылар, Чечняда хезмәт итүчеләр 7 кеше, пенсионерлар- 477, инвалид балалы гаиләләр- 7, балиг булмаган балалы гаилә тормышы начар хәлдәгеләр - 4 гаилә бар.

**Күп балалы гаиләләр**- 22, 18 яшькә кадәрге 5 ,6 балалы- 1әр гаилә, 4 балалы – 3 гаилә, 3 балалы-17 гаилә яши. Куп балалы гаиләләргә социаль ярдәм курсәтелеп тора, коммуналь туләуләргә субсидия кайта,энилэр кене унаеннан акчалата ярдэм хэм концерт курсэтелде. Социаль яклау идарәсе инвалид балаларга, инвалидлар коненә акчалата ,Яңа ел унаеннан пакетлар бирде .

**Йортта ялгыз яшәуче** пенсионерлар – 94 кеше, шулардан 26 кеше баласыз ялгызлар. Ялгыз әбиләрне караучы 7 социаль работнигыбыз бар, шулардан 2 медработник 24 кешегэ хезмэт курсэтэ, 5 социаль работник 32 олы кеше карыйлар, шулар арасында постельда ятучысы да, өеннэн чыгып йори алмаучысы да бар. Аларга тырыш хэм авыр хезмәтләре очен олкәннәр бик рәхмәтле.

**Авылда Элемтә бүлекчәсе** авыл халкына сыйфатлы хезмәт күссәтә, монда 5 кеше эшли. Пенсия һәм субсидияләр үз вакытында таратыла. 2014 елның ике яртыеллыгында барлыгы 2800 ләп газета һәм журнал яздырдылар, шуның остенә телевизор, компьютерны да исәпләсәк бу яхшы курсәткеч, йорт саен 6-шар газета, журнал алып укыганнар.

2013 елда сафка бастырылган яңа фельдшер-акушерлык пунктында 3 кеше авыл халкына хезмәт күрсәтә ,олылар очен һәм барыбыз очен дә уңайлы .

**Хокүмәтебез тарафыннан** балаларга уңай караш һэм һәрьяклап булышу балаларның тууына этәргеч бирә. 2010 елда 10 бала туган булса, 2014 елда 20 бала туды, . Бала туу соенеч, чонки авылыбызның киләчәге бар, мәктәбезнең ишекләре ябылмаячак . Соңгы 5 елны чагыштырып карасак уртача 1 елга туучылар –18 бала туры килә.

Бугенге кондә мәктәптә 130 бала укый, беренче сыйныфта 11 бала белем ала. Балалар бакчасына 26 бала йори. Мәктәпкәчә яшьтәге 111 балабыз бар.

**Узган елда улүчеләр саны – 24 кеше булды**. Соңгы 5 елны чагыштырып карасак, үлүчеләр саны - бер елга 23 кеше туры килә.

**Авылда мәдәният йорты** халыкның ялын оештыру өлкәсендә күпкырлы эш алып бара. Матур традиция булып күп бәйрәмнәр үткәрелә: Яңа ел, 23 февраль, 8 март, нәүрүз, җиңү көне, әниләр бәйрәме. Мәдәният йорты урта мәктәп коллективы белән бергә төрле чаралар үткәрә: еллык отчет концертында , башка чараларда укытучылар, укычылар актив катнаша. 2014 елда мәдәният йорты хезмәткәрләре общественный работниклар белән бергә яңа эшкэ алындылыр: төрледән - төрле матур спектакльләр күрсәтә башладылар. Авыл халкы аларны яратып карый. Спектакьләрнең авторы – танылган шагыйрә Динә апа Камалетдинова.

**2014 елда авыл Советы** халык белән эшләүгә төп игътибарны юнәлтте. Бу вакытта , язма 3 һәм 32 телдән мәрәҗәгать керде. Шәхси кабул итү сәгатҗләре вторник 13-00 сәгатҗтән 17 -00 сәгатҗкә кадәр булса да, килгән кешене атнаның башка көннәрендә дә кире бормыйбыз, бирелгән һәрбер сорауга җавап эзлибез. Үзебезнең эшебездә без беркемнең дә гозерен игътибарсыз калдырмаска тырыштык. Барлык заявлениеләр һәм мөрәҗагатьләр үз вакында каралды һәм барысына да тиешле җавап бирелде. Мөрәҗагатьләр күбрәк җир һәм налог мәсьәләсендә булды.

**Депутатларыбызга рэхмэт**, һәр эштә алар ярдәменә таянам. Мәсәлән, депутат Вафин Илдар Саитханович һәряклап авылга булыша, нинди гозер белән мөрәҗәгать итсәм дә, киңәшләрен биреп, уңай якка хәл итәбез. Икенче депутатыбыз Замалетдинов Мансур абый көн дими төн дими үз каршысындагы су скважинасын карап, авылны су белән тәэмин итеп тора. Бу эше өчен аңа акчалата түләү булмаса да.

Авыл Советы 2014 елда 13 утырыш үткәрде, 19 мәсъәлә тикшерелде, карарлар чыгарылды. **Каралган мәсьәләләр:** 2015 нче һәм 2016 һәм 2017 елларга планлаштырылган вакытка бюджет кабул итү турында, милеккә салым һәм җиргә салым турында, гражданнар мөрәҗагатен карауның регламенты турында, җирле үзидарәнең территориядә законлылыкны һәм хокук тәртибен саклау өлкәсендә терроризм һәм экстремизмга каршы көрәштә хезмәттәшлек итүе турында; җәмәгать тәртибен саклау өчен халык дружинасы оештыру турында һәм башка мәсьәләләр. Мәсәлән - 2014 елның 25 маенда үзара салым җыю буенча җирле референдум үткәрелде, барлык сайлаучыларның 56 проценты тавыш бирүдә катнашты. 239 мең 800 сум самообложение акчасы җыелып, җирле бюджет счетына күчерелде. 2014 елда бюджет үтәлеше 97 процент булды : доход 2285,9 каралган иде; расход 2227,4 сум булды.

**Авыл җирлеге советының** топ эшчәнлеге, бюджет һәм финанс олкәсен дорес юнәлештә алып бару, хосусый керемнәрнең планын үтәү, салымнар җыю һәм контрольдә тоту. Җир һәм милек налоглары суммасы тулысынча җирле үзидарә балансына күчә.

**Салымнарны вакытында** һәм тиешле күләмдә түләп барырга кирәк, вакытында туләмәгәндә пенялар барлыка килә, аңлашылмаучылыклар тудыра, квитанция килугә туләсәгез иде. Узган ел җир һәм милек өчен салым җыю 92 процентка үтәлде. Бездә Россия Сбербанкы филиалы ябылу сәбәпле, налогларны халыктан җыеп, үзебез район үзәгенә барып түләдек.

**Авыл башкарма комитетында** хәрби учет өстәле эшли. Беренчел Хәрби исәптә 346 кеше тора. Алардан- запастагы офицерлар - 6 кеше, запастагы прапорщик, мичман, сержант, старшина, солдат һәм матрослар - 308 кеше, призывниклар- 32 кеше. 4 кеше Россия Федерациясе кораллы көчләре сафында хезмәт итә: болар- Хусаинов Фәнил Фәнисович,.Халимов Илсур Марсилевич, Замалетдинов Рөстәм Дамирович, Гайнетдинов Альберт Айдарович. Исән- сау әйләнеп кайтсыннар.

Шулай ук ЗАГС хезмәте күрсәтелде. Туу турында, үлү турында гражданлык хәле актлары үз вакытында язылып барды.

**Нотариаль эшчәнлек** буенча 99 кешегэ доверенность һәм башка төрле документлар расланды.

***Авыл Советы үзенең эшен “Ак Барс Буинск” агрофирмасы белән бергә алып бара. Яңа җитәкче 3 ай гына эшләвенә карамастан, күп проблемаларны хәл итәргә булыша.***

Өлкәннәр коне уңаеннан, барлык 477 пенсионерга 5-әр кг.песок бирелде. 9 нчы Май Жину бәйрәмен зурлап, истә калырлык итеп , яна һәйкәл янында, мәктәп балалары,авыл халкы һәм олкәннәребез, сугыш ветераннарыбыз белэн митинг уткәрдек, Агрофирма ярдәме белән хәстәрләгән остәл артында бәйрәм дәвам итте . Олкәннәребез исеменнэн агрофирма житэкчелэренэ рәхмәт белдерәсем килә. Авылыбызда сугыш Ветераннары да ихтибар үзәгендә- Вафин Шакир ,Юсупов Гарифуллага - икесенә дә агрофирма белән берлектә яңа ел белән котлап пакетлар бирелде. 2014 елда 3 әбигә 90, Ганетдинова Зәкия, Тазетдинова Фәхрибану, Хайбуллина Миннебанатка, 2 бабайга - Вафин Шакир, Юсупов Гарифуллага -95, бер әбиебезгә  **Низамова Мәрьямбану апа 100 яшь тулды. Аларны котларга район башлыгы Айзетуллов Азат Касымович килде. Барлык урамнарны** , полигонга бара торган юлны , кардан арындырып ,җәй кеннәрендэ чуп түгү урынын торттереп, чистарттырып торабыз. Кайсы гына урамны карасак та юллар кардан чистартылган.Техника белән **Агрофирма** һәм НПС «Студенец» ярдәм итеп тора. Бу бик зур ярдәм , барлык авылдашлар сезнең исемнән рәхмәт әйтәсем килә НПС начальнигы һәм депутатыбыз Вафин Илдар Сәетхановичка , Агрофирма директоры Ибрагимов Рәис Динарисовичка.

**Мәңгелек йортыбызны карап** тору да һәркайсыбызның бурычы. 2012 елда спонсор ярдәме белән зиярәт янына истәлекле таш куйган булсак, 2014 елда авылның эшмәкәр егетләре берләшеп, зиятәткә бара торган 300 метр юлны ясадылар. Аларга зур рәхмәтемне белдерәм. Шул унайдан эйтэсем килэ вакыт юклыкны сәбәп итмичә, хэзерге вакытта исэн-сау булган кешеләр әти-әниләренең, әби –бабаларының каберләрен карап торсалар иде. Узебез исэн чакта шэхэрдэн балаларыбызны кайтарып, хэрберебез мэрхумнэрнен каберлэрен чистартырга,чэнки беребездэ жир эстендэ калмый. Ходай биргэн кешелек сыйфатлары: тормышка, доньядагы яктылыкка, кешеләргә булган мәхәббәт ,кылган изге эш-гамәлләрдән килгэн рухи кутәренкелек ,куаныч –болар барысыда тормышта котылгысыз булган кыенлыклардан остен булырга ,аларга бирешмәскә коч-куәт бирә.

-Халыкның тормыш дәрәҗәсен тагын да яхшырту юнәлешендә дәүләт тарафыннан да бик зур ярдәм күрсәтелә.

**1. 2014 елда Татарстан Президенты** программасы нигезендә үзәк урам - Советская урамына 1км 240 метр озынлыгында составында таш һәм ком белән юл җәелде,

**2. Шулай ук Татарстан Президенты** программасы нигезендә Советская һәм Школьная урманарында 1 км 100 метр озынлыгында узе кабына узе сунэ торган лампалы утлар куйдырылды матур аллея барлыкка килде. Авылыбыз шәһәргә охшап калды. Бу уңайдан районыбыз башлыгы **Айзетуллов Азат Касымовичка** авыл халкы исеменнэн олы рэхмэтемне белдерэм. . Авыл урамнарын бүгенге көндә 120 лампочка яктырта.2013 елда урам уты яндырылган очен 186000 сум күләмендә акча түләнгән булса, 2014 елда 328 мең сум түләнде Кеше мәнфәгатьләрен кайгыртып 2014 елда 7 КТП ның 4 сендә утларны яндырып сүндерүче фоторелелы таймерлы ут санагычлар (5-че провод диеп атала яки үзе кабына үзе сүнә) куелды. Киләчәктә барлык урамнарны да шундый утлы, юллы һәм сулы итәсе иде дигән ышанычта калабыз, Су үткәру программасына кердек, район ярдәме белән проектларны ясап, быел 2015 елда сулы буласы иде.

**3. Өченче эшебез- спонсорлар ярдәме** (НПС “Студенец” акча бирде) белән башланып киткән мәктәпкә һәм балалар бакчасына да капиталь ремонт булды. Район җитәкчесе Азат Касымович ярдәме белән 3 этажлы мәктәбебез һәм балалар бакчасы 8 ай эчендә тулаем ремонтланып бетте. Үзебез укыган мәктәп заманча төс алды, балаларга тырышып укырга этәргеч булды. Балалар бакчасына сокланып үзеңнең кәефләрең юк вакытта барып уйнап кайту теләге уяна.

**2014 елда да хокумәтебез** авыл хужалыгын кутәрү олкәсендэ, программалар эшен дәвам итте. Шәхси хужалыкларга ярдәм – сыер асраучыларга 1 сыерга 2000 кулэмендэ акчалата субсиядия бирелде. Бугенге кондә авыл җирлегендә 118 сыер асрала, 11 -савым сыеры асраучы 1гаилэ, 5 савым сыеры асраучы -1 гаиләбез бар.Халык узеннэн арткан сэтне дэулэткэ тапшыра,бугенге кэнгэ сэт бэясе 15 сум -1 литры. Шәхси ярдәмче хужалыкларны устерү– кон узәгендәге мәсьәлә булып кала. Пай җиренә печән , бодай, арпа бирелде .Терлек асраучылар очен авыл хуҗалыгы кредитын(ЛПХ) алу отышлы. 2010 елда бу кредитны 18 хужалык 2 миллион 364 мең 500 сумлык алган булса, 2014 елда 28 хужалык 8 миллион 832 мең сумлык субсидияле кредит файдаланып терлек сарайлары салдылар һәм тезекләндерделәр, терлекләр алдылар. 2015 елда да бу эш дәвам ителә.

**2014 ел дәвамында,** алдагы еллардагы кебек үк, мәктәп укытучылары, укучылары, мәдәният хезмәткәрләре, авыл Советы хезмәткәрләре,почта элемтэсе коче белэн Иске Суксу авыл жирлеге билэмэсендэге посадкаларны чистарттык, агачларны агарттык һәм агачлар утырттык. Агрофирма известь, транспорт белэн тээмин итте. Уз чиратымда, элеге эштэ катнашучыларга зур рэхмэт белдерэсем килэ.

**Хормэтле авылдашлар!**

Бездә әле барысы да тәртиптә барысы да яхшы диеп булмый.Тирә-юнебезнең чисталыгы үзебез очен кирәк,эле без тиешле дәрәҗәдәге чисталыкка ирешә алганыбыз юк. Чүп түгү урыны билгеләнгән,шулай да үзләренең бакча башындагы чокырга чүп түгү очраклары,ойдәге җыентык суларны урамга чыгарып түгү очраклары бар.

Чүплеккә илткән чүп чарны юл буенда ташлап калдыру очраклары да бар. Табигать безнең яклауга тугел , ә кешелекле монәсәбәткә мохтаҗ : - чупне теләсә кая ташламаска һәм узеннэн соң табигать кочагын чупләп калдырмаска .Момкин булганча табигатькә зыян салмаска тырышырга . Авыл жирлегендә чисталыкны булдыру -топ проблемаларнын берсе булып тора. Моның очен бергәләп эшләргэ кирәк. Шулай бергә эшләгәндә генә безнең күмәк тырышлыгыбыз хәзер яшәүче буын һәм киләчәк буын файдасына да булачак , чонки киләчәк буын –балаларыбыз очен бугеннән ук кайгырту кирәк.

Чупне махсус билгеләнгән урынга тугәргә, йорт тирәләрен чиста тотарга, Шул унайдан кояш карауга , карлар эреп бетү белэн йорт алдындагы тозелеш материалларын , артык эйберләрне җыю сорала. Санитар нормаларны бозу һәм экологиягә зыян салуда гаепле затлар штрафка тартылачаклар ,э инде штраф салырга килсэлэр хэрвакыттагыча сельсовет виноват , узеннэн гаепне эзлэу юк инде ул .

2015 елның сентябрь аенда Татарстан Президентын, Район һәм авыл җирлеге депутатларын сайлау була. Мин сезнең һәрберегез бу сайлауларда актив катнашып, югары гражданлык бурычыгызны үтәрсез дип ышанасым килэ.

***Эш планнарыбызга килгәндә,*** алда торган топ бурычларнын берсе -  ***юллар тозү хэм***

***---- икенчесе- чиста су программасы проекты өстендэ эшлэргэ.***  Без узебез генэ бу проблемаларны жиңә алмыйбыз, республикабызның һәм районыбызның ярдәм итүен сорыйбыз.

------Авыл территориясен тэртиптэ,чисталыкта тоту. Авыл очендэ несанкционерованный свалкылар булдырмаска бирелгән урында гына чуп чарларны түгәргә башка урынга түгергә рехсәт ителми. Үзегезне дә һәм безне дә штрафлардан сакларга.

---Зиярэтлэребезне чистартырга.

-----Тырышып- тырышып, җиң сызганып бергә-бергә эшлэргэ.

Авыл башкарма комитетының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Бүгенге кондә һәрберебез үзебезгә карата, якыннарыбызга карата, тирә-күршеләребезгә карата игътибарлы булыйк.

Чыгышымның ахырында шул форсаттан файдаланып беркемнедэ гаеплэмичэ, кешелекне югалтмыйча озын озак эшлэп - яшэсэк иде. Бар нэрсэдэ узебездэн тора . Безнен авылга күрше авылдан килеп чисталык та булдырмыйлар ,юл да салмыйлар .Шуны онытмыйсы иде Авылдашлар! Районыбызга ,авылыбызга унышлар .Шулай бергэ һәм бердэм эшлэгэндэ генэ унышларга ирешербез ,алла телэсэ .Барыгызга да исәнлек-саулык, шатлык-куанычлар, гаилә бәхете , күңел тынычлыгы телим.

Игьтибарыгыз очен рәхмәт !